मनिंदर सिंह (क्रिकेट खिलाड़ी)

मनिंदर सिंह ( (जन्म; १३ जून १९६५, पुणे, भारत) एक भारतीय पूर्व क्रिकेट खिलाड़ी है। इन्होंने भारतीय क्रिकेट टीम के लिए ३५ टेस्ट और ५९ वनडे मैच खेले थे। ये आज अपने टेस्ट क्रिकेट के एक ख़ास रिकॉर्ड के लिए जाने जाते है। ३५ टेस्ट खेलने और ८८ विकेट के लेने के बाद भी इन्होंने कभी किसी एक पारी में १०० या इससे ज्यादा रन नहीं दिए थे।

मनिंदर सिंह ने अपना पहला अंतर्राष्ट्रीय टेस्ट मैच साल १९८२ में पाकिस्तान क्रिकेट टीम के खिलाफ कराची में खेला था। जबकि इन्होंने अपना आखिरी टेस्ट मैच साल १९९३ में ज़िम्बाब्वे क्रिकेट टीम के खिलाफ खेला था। टेस्ट कैरियर में इन्होंने ८८ विकेट चटकाए थे जिसमें सर्वश्रेष्ठ प्रदर्शन २७ रन देकर ७ विकेट लिए थे।

इन्होंने अपने एक दिवसीय अंतर्राष्ट्रीय की शुरुआत १९८३ में ही पाकिस्तान के ही खिलाफ की थी जबकि अंतिम मैच भी साल १९९३ में खेला था लेकिन उस समय यह मैच इंग्लैंड क्रिकेट टीम के खिलाफ खेला गया था।

सन्दर्भ

भारतीय क्रिकेट खिलाड़ी
भारतीय टेस्ट क्रिकेट खिलाड़ी
भारतीय एक दिवसीय अंतरराष्ट्रीय क्रिकेट खिलाड़ी
पुणे के लोग
1965 में जन्मे लोग
जीवित लोग
बाएं हाथ के गेंदबाज